Kwittanza 2018: Fondazzjoni Ewropea għat-Taħriġ Kumitat għall-Kontroll tal-Baġit Deċiżjoni tal-Parlament Ewropew tat-13 ta' Mejju 2020 dwar il-kwittanza għall-implimentazzjoni tal-baġit tal-Fondazzjoni Ewropea għat-Taħriġ għas-sena finanzjarja 2018 (2019/2075(DEC)) Il-Parlament Ewropew, – wara li kkunsidra l-kontijiet annwali finali tal-Fondazzjoni Ewropea għat-Taħriġ għas-sena finanzjarja 2018, – wara li kkunsidra r-rapport annwali tal-Qorti tal-Awdituri dwar l-aġenziji tal-UE għas-sena finanzjarja 2018, flimkien mar-risposti tal-aġenziji, – wara li kkunsidra d-dikjarazzjoni ta' assigurazzjoni dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2018, skont l-Artikolu 287 tat-Trattat dwar il-Funzjonament tal-Unjoni Ewropea, – wara li kkunsidra r-rakkomandazzjoni tal-Kunsill tat-18 ta' Frar 2020 dwar il-kwittanza li għandha tingħata lill-Fondazzjoni fir-rigward tal-implimentazzjoni tal-baġit għas-sena finanzjarja 2018 (05761/2020 – C9-0042/2020), – wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea, – wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002, u b'mod partikolari l-Artikolu 208 tiegħu, – wara li kkunsidra r-Regolament (UE, Euratom) 2018/1046 tal-Parlament Ewropew u tal-Kunsill tat-18 ta' Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012, u b'mod partikolari l-Artikolu 70 tiegħu, – wara li kkunsidra r-Regolament (KE) Nru 1339/2008 tal-Parlament Ewropew u tal-Kunsill tas-16 ta' Diċembru 2008 li jwaqqaf Fondazzjoni Ewropea għat-Taħriġ, u b'mod partikolari l-Artikolu 17 tiegħu, – wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill, u b'mod partikolari l-Artikolu 108 tiegħu, – wara li kkunsidra r-Regolament Delegat tal-Kummissjoni (UE) 2019/715 tat-18 ta' Diċembru 2018 dwar ir-regolament finanzjarju qafas għall-korpi mwaqqfin skont it-TFUE u t-Trattat Euratom u msemmija fl-Artikolu 70 tar-Regolament (UE, Euratom) 2018/1046 tal-Parlament Ewropew u tal-Kunsill, u b'mod partikolari l-Artikolu 105 tiegħu, – wara li kkunsidra l-Artikolu 100 u l-Anness V tar-Regoli ta' Proċedura tiegħu, – wara li kkunsidra l-opinjoni tal-Kumitat għall-Impjiegi u l-Affarijiet Soċjali, – wara li kkunsidra r-rapport tal-Kumitat għall-Kontroll tal-Baġit (A9-0047/2020), Jagħti l-kwittanza lid-Direttur tal-Fondazzjoni Ewropea għat-Taħriġ għall-implimentazzjoni tal-baġit tal-Fondazzjoni għas-sena finanzjarja 2018; Jippreżenta l-kummenti tiegħu fir-riżoluzzjoni t'hawn taħt; Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur tal-Fondazzjoni Ewropea għat-Taħriġ, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L). Deċiżjoni tal-Parlament Ewropew tat-13 ta' Mejju 2020 dwar l-għeluq tal-kontijiet tal-Fondazzjoni Ewropea għat-Taħriġ għas-sena finanzjarja 2018 (2019/2075(DEC)) Il-Parlament Ewropew, – wara li kkunsidra l-kontijiet annwali finali tal-Fondazzjoni Ewropea għat-Taħriġ għas-sena finanzjarja 2018, – wara li kkunsidra r-rapport annwali tal-Qorti tal-Awdituri dwar l-aġenziji tal-UE għas-sena finanzjarja 2018, flimkien mar-risposti tal-aġenziji, – wara li kkunsidra d-dikjarazzjoni ta' assigurazzjoni dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2018, skont l-Artikolu 287 tat-Trattat dwar il-Funzjonament tal-Unjoni Ewropea, – wara li kkunsidra r-rakkomandazzjoni tal-Kunsill tat-18 ta' Frar 2020 dwar il-kwittanza li għandha tingħata lill-Fondazzjoni fir-rigward tal-implimentazzjoni tal-baġit għas-sena finanzjarja 2018 (05761/2020 – C9-0042/2020), – wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea, – wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002, u b'mod partikolari l-Artikolu 208 tiegħu, – wara li kkunsidra r-Regolament (UE, Euratom) 2018/1046 tal-Parlament Ewropew u tal-Kunsill tat-18 ta' Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012, u b'mod partikolari l-Artikolu 70 tiegħu, – wara li kkunsidra r-Regolament (KE) Nru 1339/2008 tal-Parlament Ewropew u tal-Kunsill tas-16 ta' Diċembru 2008 li jwaqqaf Fondazzjoni Ewropea għat-Taħriġ, u b'mod partikolari l-Artikolu 17 tiegħu, – wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill, u b'mod partikolari l-Artikolu 108 tiegħu, – wara li kkunsidra r-Regolament Delegat tal-Kummissjoni (UE) 2019/715 tat-18 ta' Diċembru 2018 dwar ir-regolament finanzjarju qafas għall-korpi mwaqqfin skont it-TFUE u t-Trattat Euratom u msemmija fl-Artikolu 70 tar-Regolament (UE, Euratom) 2018/1046 tal-Parlament Ewropew u tal-Kunsill, u b'mod partikolari l-Artikolu 105 tiegħu, – wara li kkunsidra l-Artikolu 100 u l-Anness V tar-Regoli ta' Proċedura tiegħu, – wara li kkunsidra l-opinjoni tal-Kumitat għall-Impjiegi u l-Affarijiet Soċjali, – wara li kkunsidra r-rapport tal-Kumitat għall-Kontroll tal-Baġit (A9-0047/2020), Japprova l-għeluq tal-kontijiet tal-Fondazzjoni Ewropea għat-Taħriġ għas-sena finanzjarja 2018; Jagħti istruzzjonijiet lill-President tiegħu biex jgħaddi din id-deċiżjoni lid-Direttur tal-Fondazzjoni Ewropea għat-Taħriġ, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L). Riżoluzzjoni tal-Parlament Ewropew tal-14 ta' Mejju 2020 li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Fondazzjoni Ewropea għat-Taħriġ għas-sena finanzjarja 2018 (2019/2075(DEC)) Il-Parlament Ewropew, – wara li kkunsidra d-deċiżjoni tiegħu dwar il-kwittanza għall-implimentazzjoni tal-baġit tal-Fondazzjoni Ewropea għat-Taħriġ għas-sena finanzjarja 2018, – wara li kkunsidra l-Artikolu 100 u l-Anness V tar-Regoli ta' Proċedura tiegħu, – wara li kkunsidra l-opinjoni tal-Kumitat għall-Impjiegi u l-Affarijiet Soċjali, – wara li kkunsidra r-rapport tal-Kumitat għall-Kontroll tal-Baġit (A9-0047/2020), A. billi, skont ir-rapporti tad-dħul u n-nefqa tagħha, il-baġit finali tal-Fondazzjoni Ewropea għat-Taħriġ (il-"Fondazzjoni") għas-sena finanzjarja 2018 kien jammonta għal EUR 20 144 018, li jirrappreżenta kważi l-istess ammont tal-2017 (bi tnaqqis żgħir ħafna); billi l-baġit tal-Fondazzjoni huwa kollu derivat mill-baġit tal-Unjoni; B. billi l-Qorti tal-Awdituri (il-"Qorti"), fir-rapport tagħha dwar il-kontijiet annwali tal-Fondazzjoni għas-sena finanzjarja 2018 (ir-"rapport tal-Qorti"), tistqarr li kisbet aċċertamenti raġonevoli li l-kontijiet annwali tal-Fondazzjoni huma affidabbli u li t-tranżazzjonijiet ta' bażi huma legali u regolari; Ġestjoni baġitarja u finanzjarja Jinnota b'sodisfazzjon li l-isforzi ta' monitoraġġ baġitarju matul is-sena finanzjarja 2018 irriżultaw f'rata għolja ta' implimentazzjoni tal-baġit ta' 99,99 %, li meta mqabbla mal-2017 tirrappreżenta żieda żgħira ta' 0,06 %; jieħu nota tal-fatt li r-rata ta' eżekuzzjoni tal-approprjazzjonijiet ta' pagament kienet ta' 98,07 %, li tirrappreżenta tnaqqis ta' 0,10 % meta mqabbla ma' dik tal-2017; Prestazzjoni Jinnota li l-Fondazzjoni tuża ċerti indikaturi ewlenin tal-prestazzjoni (KPIs) flimkien ma' indikaturi oħra ta' produttività u kwalità, sabiex tivvaluta l-valur miżjud ipprovdut mill-attivitajiet tagħha, u wkoll sabiex ittejjeb il-ġestjoni baġitarja tagħha; Jinnota li l-Fondazzjoni kisbet rata ta' tlestija tal-attivitajiet ta' 91 % li minnhom 94% tlestew fil-ħin; jinnota li għal 14 mill-15-il KPI, il-Fondazzjoni rnexxielha taqbeż il-mira tagħha; Jilqa' l-ftehimiet u l-pjanijiet ta' azzjoni annwali tal-Fondazzjoni dwar il-kooperazzjoni f'oqsma ta' politika li jikkoinċidu ma' dawk tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol u taċ-Ċentru Ewropew għall-Iżvilupp ta' Taħriġ Vokazzjonali; japprezza l-fatt li l-Fondazzjoni saret il-mexxejja tal-kuntratt bejn l-Aġenziji għall-forniment ta' stħarriġ dwar l-ingaġġ tal-persunal abbażi ta' punti ta' riferiment; ifaħħar din il-prattika bħala eżempju ta' min wieħed isegwi; iħeġġeġ bil-qawwa lill-Fondazzjoni biex b'mod attiv tikseb aktar kooperazzjoni u kooperazzjoni usa' mal-aġenziji kollha tal-Unjoni; Jinnota li l-Fondazzjoni kienet involuta fl-identifikazzjoni, il-formulazzjoni, l-implimentazzjoni, il-monitoraġġ u l-evalwazzjoni tal-programmi esterni tal-Unjoni fl-oqsma tal-iżvilupp tal-ħiliet u tal-kapital uman kif ukoll tal-impjiegi; japprezza l-fatt li l-Fondazzjoni hija l-unika aġenzija tal-Unjoni b'mandat li taħdem barra mill-Unjoni biex tappoġġa l-azzjoni esterna tal-Unjoni fil-qasam tal-edukazzjoni, it-taħriġ vokazzjonali, il-ħiliet u s-sistemi tas-suq tax-xogħol u l-iżvilupp tal-kapital uman fil-pajjiżi sħab tal-Unjoni biex b'hekk ittejjeb l-impjegabbiltà u l-prospetti ta' impjieg taċ-ċittadini tagħhom; Jilqa' l-ħidma tal-Fondazzjoni mal-pajjiżi ġirien tal-Unjoni, il-pajjiżi kandidati u l-pajjiżi tal-Asja Ċentrali u l-kontribut tagħha għall-politiki u l-programmi Pan-Afrikani tal-Unjoni bil-għan li jiġu promossi l-impjegabbiltà u l-inklużjoni soċjoekonomika u jiġi appoġġat bil-qawwa l-objettiv tal-Fondazzjoni li ttejjeb it-tfassil tal-politiki tagħha fl-ambitu tal-Edukazzjoni u t-Taħriġ Vokazzjonali (ETV) fil-livell dinji; Jinkoraġġixxi lill-Fondazzjoni taħdem fil-qasam tal-ħiliet u l-kompetenzi diġitali, u tgħin lill-pajjiżi jtejbu l-kwalifiki u s-sistemi tal-kwalifiki tagħhom bil-ħsieb li jimmodernizzaw l-ETV għat-tagħlim tul il-ħajja, l-impjegabbiltà u l-kompetittività futura ta' dawk ir-reġjuni u l-pajjiżi; jirrikonoxxi li 86 % tal-pajjiżi fejn il-Fondazzjoni kienet attiva wrew progress fl-oqsma tal-kwalifiki, il-governanza, l-impjegabbiltà, il-forniment tal-ETV, it-tagħlim intraprenditorjali, u l-analiżi tal-politiki; Itenni li t-tagħlim tul il-ħajja ġie identifikat fl-Għanijiet ta' Żvilupp Sostenibbli (SDGs) tan-NU, il-Kunsens Ewropew għall-Iżvilupp u r-Rapport Globali tal-ILO dwar il-futur tax-xogħol bħala essenzjali għal tkabbir sostenibbli u soċjetà stabbli u inklużiva u jirrakkomanda li dan għandu jibqa' ċentrali għall-ħidma tal-Fondazzjoni; Jinnota b'dispjaċir mir-rapport tal-Qorti li ma kien hemm l-ebda evidenza li l-proċedura ta' akkwist li permezz tagħha kienu jaħdmu ħames ħaddiema interim għall-Fondazzjoni wasslet għall-għoti tal-kuntratt bl-aħjar kwalità meta mqabbla mal-prezz; jaqbel mal-osservazzjoni tal-Qorti f'dan ir-rigward li l-Fondazzjoni għandha tuża kriterji ta' għoti li jiffokaw fuq l-elementi kompetittivi tal-prezz; Jilqa' l-fatt li l-Fondazzjoni implimentat azzjonijiet li wasslu għall-għeluq formali tar-rakkomandazzjonijiet kollha maħruġa mis-Servizz tal-Awditjar Intern tal-Kummissjoni mill-awditu tal-2017 tal-monitoraġġ tal-progress fl-ETV u li r-rata ta' implimentazzjoni ta' rakkomandazzjonijiet ta' awditi interni hi ta' 100 % għat-tielet sena konsekuttiva; Jenfasizza l-fatt li t-trasparenza u l-għarfien taċ-ċittadini fir-rigward tal-eżistenza tal-aġenziji huma essenzjali għar-responsabbiltà demokratika tal-istess aġenziji; iqis li l-kapaċità u l-faċilità tal-użu tar-riżorsi u tad-data tal-aġenziji huma ta' importanza fundamentali; jappella, għalhekk, għal valutazzjoni dwar kif id-data u r-riżorsi qed jiġu ppreżentati u magħmula disponibbli attwalment, u dwar kemm iċ-ċittadini jsibuha faċli biex jidentifikawhom, jagħrfuhom u jużawhom; ifakkar li s-sensibilizzazzjoni tal-pubbliku f'dan ir-rigward tista' titqajjem mill-Istati Membri permezz tal-iżvilupp ta' pjan komprensiv biex jintlaħqu aktar ċittadini tal-Unjoni; Politika dwar il-persunal Jinnota li, fil-31 ta' Diċembru 2018, 98,84 % tat-tabella tal-persunal kienet kompluta, u li kienu nħatru 85 aġent temporanju mit-total ta' 86 awtorizzati skont il-baġit tal-Unjoni (meta mqabbel ma' 88 post awtorizzat fl-2017); jinnota li, barra minn hekk, 39 aġent kuntrattwali u espert nazzjonali sekondat wieħed kienu qed jaħdmu għall-Fondazzjoni fl-2018; Jinnota li huma meħtieġa aktar sforzi biex jinkiseb bilanċ aħjar bejn il-ġeneri fost il-maniġers superjuri (3 irġiel u mara waħda); jinnota b'sodisfazzjon, madankollu, li ntlaħaq bilanċ bejn il-ġeneri fil-bord tat-tmexxija (14-il raġel u 14-il mara); Jinnota li l-Fondazzjoni għandha diversi miżuri kontra l-fastidju stabbiliti u li l-impjegati ġodda kollha jattendu sessjoni ta' informazzjoni ppreżentata minn konsulenti li jagħmlu xogħolhom b'mod kunfidenzjali; Prevenzjoni u ġestjoni tal-kunflitti ta' interess u trasparenza Jinnota l-miżuri eżistenti tal-Fondazzjoni dwar u l-isforzi kontinwi tagħha biex tiżgura t-trasparenza, il-prevenzjoni u l-ġestjoni tal-kunflitti ta' interessi, u l-protezzjoni tal-informaturi; Jinnota li l-Fondazzjoni żviluppat l-istrateġija tagħha stess kontra l-frodi, abbażi ta' metodoloġija żviluppata mill-OLAF, u ilha li implimentatha sa mill-2014; Jinnota li l-2018 kienet l-ewwel sena sħiħa ta' implimentazzjoni tas-17-il Prinċipju ta' Kontroll Intern tal-Fondazzjoni, wara l-adozzjoni tagħhom mill-bord tat-tmexxija tagħha f'Novembru 2017, u li f'Jannar 2018 il-Fondazzjoni żviluppat metodoloġija u sett ta' indikaturi biex tappoġġa u ssaħħaħ il-monitoraġġ regolari u l-valutazzjoni annwali tal-kontrolli interni; jistieden lill-Fondazzjoni tirrapporta lill-awtorità ta' kwittanza dwar il-miżuri meħuda biex ittejjeb is-sitwazzjoni; Jinnota li, skont ir-rapport tal-Qorti, fl-2018 twettqet evalwazzjoni esterna tal-aġenziji tal-Unjoni taħt il-mandat tad-Direttorat-Ġenerali għall-Impjiegi, l-Affarijiet Soċjali u l-Inklużjoni (il-Fondazzjoni EU-OSHA, Eurofound, Cedefop) f'isem il-Kummissjoni fir-rigward tar-rilevanza, l-effikaċja, l-effiċjenza, il-koerenza u l-valur miżjud tal-Unjoni tagħhom; jistieden lill-Fondazzjoni tagħti rapport lill-awtorità ta' kwittanza dwar dik l-evalwazzjoni; Jistieden lill-Fondazzjoni tikkonċentra fuq it-tixrid tar-riżultati tar-riċerka tagħha mal-pubbliku, u tikkomunika mal-pubbliku permezz tal-media soċjali u mezzi oħra tal-media; Iħeġġeġ lill-Fondazzjoni tagħmel użu ulterjuri minn soluzzjonijiet diġitali innovattivi, inkluż l-akkwist elettroniku; Jirreferi, rigward kummenti oħrajn ta' natura orizzontali li jakkumpanjaw id-deċiżjoni tiegħu dwar il-kwittanza, għar-riżoluzzjoni tiegħu tal-14 ta' Mejju 2020 dwar il-prestazzjoni, il-ġestjoni finanzjarja u l-kontroll tal-aġenziji.
Extracted from TA-9-2020-0096_MT.docx